kardosdrur/scandi-wiki huggingface dataset:
Træskonæb

Træskonæb (Balaeniceps rex) eller Abu Markub (arabisk: "Skoens fader") er en fugl i ordenen Pelecaniformes, og eneste art i slægten Balaeniceps.
Den findes fra det nordlige Zambia til det sydlige Sudan, men dog kun pletvist eftersom den foretrækker sumpede områder – i særdeleshed papyrussumpe. Dyret bliver op til 1,4 meter høj og har et vingefang på omkring 2,5 meter.
Den voksne fugl har blålige fjer.

Navnet kommer af at fuglens næb er meget bredt, hårdt og trælignende. Kanterne er skarpe og bruges til at skære byttedyr over med. Træskonæbbet har en underlig angrebstaktik. Den står stille og kigger efter bytte i sumpen. Når den ser byttet (frøer, krokodilleunger eller lungefisk) kaster den af al sin kraft hovedet ned i byttet. Dette er måske den væsentligste grund til at dyret lever i papyrussumpene. På fastlandet ville sådan en taktik nemlig give voldsom hovedpine. Træskonæbbet lægger kalkhvide æg. Disse kan dog hurtigt blive overophedede, og derfor vil moderen som regel dænge æggene til med slimede kølige sumpplanter. De nyfødte unger kan også blive overophedede, og når dette sker vil moderen stå i op til flere timer med vingerne bredt som en parasol ud over reden. Den kan også fylde næbbet med sumpvand og hælde det ud over ungerne for at køle dem af. Træskonæbbet kan blive helt op til 35 år i fangenskab.

Kilder 

  Systematik

Fugle fra Centralafrika
Pelikanfugle
Cyndi Lauper

Cynthia Ann Stephanie "Cyndi" Lauper (født 22. juni 1953 i New York City) er en amerikansk sanger/sangskriver. Udover en række 80'er hits som "Time After Time", "True Colors", "I Drove All Night", "All Through the Night", "She Bob", "Change of Heart" og ikke mindst "Girls Just Wanna Have Fun", er Lauper mest kendt for sin flamboyante tøj- og make-upstil. Alle Laupers singleudspil blev ledsaget af en musikvideo, Lauper var dermed en af de første artister der ramte den nye musikkanal MTV's sendeflade. Succesen var hurtigt en realitet. MTV fik for alvor kunstnere til at gøre noget ud af sig selv, sit band og sine optrædender, og det lærte Lauper sig hurtigt. Hun medvirkede bl.a. i "The Wall – Live in Berlin" i 1990.

Baggrund 
Lauper blev født i Brooklyn, New York City. Hun voksede op i Ozone Park, et nabolag i Queens, New York City.

Diskografi

Studiealbum 

 1983 – She's so Unusual
 1986 – True Colors
 1989 – A Night to Remember
 1993 – A Hat Full of Stars
 1996 – Sisters of Avalon
 1998 – Merry Christmas ... Have a Nice Life
 2001 – Shine (Kun udgivet i Japan, en EP findes på det europæiske marked)
 2003 – At Last
 2005 – The Body Acoustic
 2008 – Bring Ya to Da Brink

Opsamlinger 

 1989 – The Best Remixes
 1994 – Twelve Deadly Cyns ... and then some
 1996 – Wanna Have Fun
 2003 – The Essential Cyndi Lauper
 2003 – The Great Cyndi Lauper
 2005 – Hey Now (Remixes & Rarities)
 2006 – Cyndi Lauper Collections

Referencer

Eksterne henvisninger 

 Cyndi Lauper.com

Sangere fra USA
Personer fra New York
Ellen Garne

Ellen Garne (født 10. juni 1965 i Nibe) er en dansk forfatter.
Hun er uddannet cand. psych. fra Københavns Universitet i 1998.

Bibliografi 
 DreamInducer (2006)

Eksterne henvisninger 
 Ellen Garnes hjemmeside 

Romanforfattere fra Danmark
Personer fra Nibe
Dansksprogede forfattere fra Danmark
Hovedbanen

Hovedbanen er Norges første jernbanestrækning og går mellem Oslo og Eidsvoll. Banen blev åbnet 1. september 1854. Banen er 68 km lang og blev elektrificeret til Lillestrøm i 1927 og Eidsvoll i 1953. De vigtigste stationer langs Hovedbanen er Bryn, Strømmen, Lillestrøm, Jessheim og Eidsvoll.

Nuværende betydning 
Hovedbanen har i nyere tid mistet den gennemkørende trafik efter åbningen af Gardermobanen. Gardermobanen blev bygget 140 år efter hovedbanen, og går også mellem Oslo og Eidsvoll, primært på nye ruter. Eftersom Gardermobanen har højhastighedstog-standard, bruger fjerntogene denne i stedet for Hovedbanen. Strækningen mellem Dal og Eidsvoll har nu kun godstrafik, mens Romeriksporten (en anden del af Gardermobanen-projektet) har ført til at kun lokaltog og godstog går gennem Groruddalen i Oslo.

Eksterne henvisninger 

Jernbanestrækninger i Norge
DreamInducer

DreamInducer er en dansk roman, skrevet af Ellen Garne (født 10. juni 1965 i Nibe). 

Bogen er udgivet af Lindhardt & Ringhof, april 2006.

Bogen har navn efter den amerikanske drømmemaskine, der bærer en del af bogens handling. Maskinens opfinder, producent og forhandler lover sine kunder søde drømme, hvis de kobler sig til maskinen inden de lægger sig til at sove. 

En elektronisk dream inducer har, så vidt vides, endnu ikke set dagens lys i virkeligheden. Men der findes forskellige kemiske dream inducers, altså medikamenter eller urter, der menes at kunne påvirke et sovende menneskes drømme. Fx er der noget, der tyder på, at den meksikanske drømmeurt, Calea zacatechichi , kan forøge frekvensen af klare drømme (eng.: lucid dreams)

Romaner fra Danmark
Gullaschbaron

En gullaschbaron er en spekulant, der under 1. verdenskrig tjente store penge på at levere madvarer til fronten, især gullasch på konservesdåser, hvis indhold var af tvivlsom kvalitet. Det dækker også over personer, der på kort tid tjente store formuer på handel og værdipapirer under krigen.

Begrebet ’gullaschbaroner’ blev opfundet under 1. verdenskrig. De, der blev kaldt for gullaschbaroner, blev meget rige under krigen - de fleste på aktier. Men navnet opstod, da mange tjente deres penge på at sælge mad til fronten – heraf en stor del gullasch. Nogle af producenterne var ligeglade med, om der kom sener, knogler eller  brusk med i maden. Så tjente de jo på det. Nogle af producenterne var også ligeglade med, om det var for gammelt kød, der var i maden – eller sågar rottekød. Man kunne alligevel ikke se det, da gullasch jo er kød i sovs. 

Varerne blev primært solgt til Tysklands soldater selv om der var mistanke om, at kødet var fordærvet, spiste de det alligevel, for ellers ville de slet ikke få noget.

Gullasch var efterspurgt, netop fordi det både indeholder proteiner fra kødet og vitaminer fra de grøntsager, der er i retten. Gullasch var den vigtigste eksportvare inden for dåsemad til de krigsførende lande. Gullaschbaronerne blev rige, fordi de udnyttede de særlige muligheder for handel, som krigen skabte.

I 1914 var der 21 danske fabrikker, der solgte kød på konservesdåse, men under krigen steg tallet til 148, og kødeksporten blev 50 gange større under krigen. 

Under de økonomiske kriser i 1920'erne gik mange gullaschbaroner fallit. Forfatteren Jacob Paludan har beskrevet 1920'ernes op- og nedture i romanen Fugle omkring Fyret (1925).

Udtrykket optræder også i titlen på filmen Den forelskede Gullaschbaron (1917).

Undertiden havde offentlighedens syn på gullaschbaronerne også et anstrøg af antisemitisme. Det dokumenteres af Sven Brasch's satiretegning fra 1916 i Svikmøllen. Den viser Danmarks rigsvåben flankeret af to korpulente gullaschbaroner, en bonde og en jøde. Denne attitude prægede også professor L.V. Bircks verbale udfald mod Max Ballin.
I 1916-20 var mange gullaschbaroner bygherrer for store huse og landsteder især i Nordsjælland. De foretrukne arkitekter til denne type byggeri var Carl Brummer, Albert Oppenheim og Gotfred Tvede.

Kilde 
 Lars Lindeberg: De så det ske – Danmark under 1. Verdenskrig, Skrifola 1966.

Eksterne henvisninger 
 Gullaschbaroner/Politiforbundet i Danmark
 Jødehad i danske medier 

Danmark under 1. verdenskrig
Konservering af madvarer
Lindhardt og Ringhof

Lindhardt og Ringhof er et stort internationalt forlagshus med tilhørende datterforlag – bl.a. Carlsen, Alinea, Akademisk Forlag, Alfabeta forlag og SAGA - med hovedsæde i København og afdelinger i Warszawa, Helsinki og Freiburg. Forlagshuset har omkring 400 ansatte og udgiver bøger på mere end 30 sprog over det meste af verden.

Historie 
Forlaget blev grundlagt i 1971 af Otto B. Lindhardt og Gert Ringhof, der havde forladt Gyldendal. Den første bog, Derfor Strejker vi, udkom samme år.

I 1979 introducerede forlaget konceptet "Månedens Tilbud hos Boghandleren". Ideen var at lave en kombination af billigbogskonceptet og bogklubideen. I 1990 blev forlaget opkøbt af Bonniers Bøger A/S, der i 2007 solgte alle sine danske forlagsaktiviteter til Egmontforlaget Aschehoug. Det nye storforlag fik navnet Lindhardt og Ringhof. I 2011 overtog Lars Boesgaard direktørstolen. Han kom fra et job som direktør i Gyldendal.

Lindhardt og Ringhof er siden 2011 blevet Danmarks største lydbogsforlag under imprintet SAGA, der udgiver både danske og udenlandske lydbøger og e-bøger.

Lindhardt og Ringhof udgiver bl.a. danske forfattere som Leif Davidsen, Merete Pryds Helle, Maren Uthaug, Michael Katz Krefeld, Jørn Riel, Claus Meyer, Knud Romer, Thomas Korsgaard, Niels Krause-Kjær og Anne-Cathrine Rietnitzsky. Forlaget er også stærkt på den oversatte litteratur, både fagbøger og skønlitteratur af forfattere som Karl Ove Knausgård, Herbjørg Wassmo, Donna Tartt, Siri Hustvedt, Paul Auster, John Irving, Danielle Steel, Wilbur Smith, Antony Beevor, Jamie Oliver samt Michelle og Barack Obama.

Referencer

Eksterne henvisninger 
 Lindhardt og Ringhofs hjemmeside

Egmont Fonden
Etableret i 1971
Forlag fra Danmark
Virksomheder i København
Keny Arkana

Keny Arkana (født 20. december 1982 i Marseille) er en kvindelig fransk rapmusiker. Hun begyndte at rappe i 1996. Hun har erfaring i at optræde fra undergrundsscener i Marseille.

Diskografi 
 Volume 1 (EP) (2003)
 Le Missile Est Lancé (EP) (2004)
 L'Esquisse (Street-album) (2005)
 La Rage (EP) (2006)
 Entre Ciment Et Belle Etoile (Album) (2006)

Eksterne henvisninger 
 
 

Rappere fra Frankrig
Templet for den Olympiske Zeus

Templet for den Olympiske Zeus (også kendt som Zeustemplet) ( ) er en tempelruin i Athen. De første dele stammer fra det 6. århundrede f.v.t., mens den seneste tilbygning blev udført under kejser Hadrians regeringstid. Templet var i den hellenistisk-romerske periode det største i Grækenland.

Templet befinder sig nedenfor Akropolis omtrent 500 m i sydøstlig retning, og det blev i første omgang udgravet i perioden 1889-96 af den britiske arkæolog Francis Penrose, som også spillede en stor rolle i restaureringen af Parthenon. En ny udgravning blev foretaget i 1922 af tyskeren Gabriel Welter og én til i 1960 af den græske arkæolog Ioannes Travlos.

Se også 
 Zeustemplet (Olympia) - i Elis

Templer
Antikken
Adeno-

Adeno (af græsk ἀδήν, adēn, "agern") – aden foran en vokal – er præfiks, med betydningen "kirtel-", til en række medicinske betegnelser, f.eks.
 Adenitis – betændelse i kirtler eller lymfeknuder
 Adenoviridae – vira med forkærlighed for lymfevæv
 Adenom – benign (godartet) svulst eller udvækst af kirtelvæv
 Adenocarcinom – malign (ondartet) svulst af kirtelvæv

Præfikser
Mogenstrup (Næstved Kommune)

Mogenstrup er en lille by på Sydsjælland med  10 kilometer sydøst for Næstved. Byen ligger i Næstved Kommune og tilhører Region Sjælland.

Igennem Mogenstrup strømmer Fladså, en ca. 20,6 km lang å.

Mogenstrup er kendt for Danmarks største ås, Mogenstrup Ås, lige uden for byen.

Etymologi 
Mogenstrup hed oprindeligt Magnustorp, og er opkaldt efter offerkilden Skt. Mogens Kilde for Sankt Mogens, jarl af Orkneyøerne ved Skotland. 

Det er således den katolske helgen, der har givet navn til landsbyen.

Historie 
Mogenstrups historie starter helt tilbage til 1100-tallet. På dette tidspunkt, var åen Fladså bred nok til sejlads, og i det omkringliggende område fandtes en lille vikingefæstning, hvor den gamle Borupgaard lå.

I samme periode blev den hellige kilde, Skt. Mogens Kilde, etableret. Den siges at have haft helbredende egenskaber og tiltrak pilgrimme fra fjern og nær. Området omkring Mogenstrup, inklusive den hellige kilde, blev på dette tidspunkt viet til Magnus den hellige.

På dette tidspunkt bestod Mogenstrup kun af kilden, en vandmølle og en kirke. Udover pilgrimmene til Skt. Mogens Kilde og det årlige kildemarked, var Mogenstrup en beskeden landsby.

I 1829 åbnede Mogenstrup Kro, der hurtigt blev populær og forblev så indtil sin lukning i 2007.

Historisk set var Mogenstrup slet ikke så stor, som på nuværende tidspunkt - Byen vi nu kender som Mogenstrup var opdelt i to områder af åen Fladså: nord for åen var Mogenstrup, og syd for åen var Pederstrup. Dog ændrede dette sig i begyndelsen af 1970’erne på grund af omfattende råstofudvinding, der førte til byens udvidelse på den sydlige side af åen, hvor den til sidst absorberede Pederstrup.

Efter årtusindskiftet blev Mogenstrup yderligere udvidet med parcelhuse, dobbelthuse og rækkehuse mod syd og vest.

Faciliteter 
Mogenstrup har en middelalderlig kirke, der hedder Mogenstrup Kirke.

I byen er der detailhandel og mindre håndværksvirksomheder, et plejehjem, en stor golfklub og en betonvarefabrik

Byen har også en folkeskole, der hedder Fladsåskolen. Ved siden af skolen ligger Fladså Hallen, hvor der både er inden- og udendørs idrætsfaciliteter samt en svømmehal.

Mogenstrup lagde hus til rådhuset for den gamle Fladså Kommune, indtil det blev revet ned og blev til en Netto-butik.

Kendte bysbørn 
Den kendte danske rapper Tommy Bredsted fra Hvid Sjokolade stammer fra Mogenstrup.

Kilder 

 Fladsåhallen

Byer i Næstved Kommune
Gonzalo García-García

Gonzalo García-García (født d. 13. oktober 1983 i Montevideo, Uruguay) er en spansk fodboldspiller. Han spiller i øjeblikket for hollandske SC Heerenveen. Han er 185 cm høj.

Gonzalo, som han bliver kaldt i Heerenveen blev født i Uruguay, men flyttede i en tidlig alder til Spanien, hvor han fik et spansk pas. Han blev et stort talent inden for fodbold, og derfor hentede 'giganten' Real Madrid ham til klubben i Madrid. Han debuterede aldrig for klubbens 1.e hold. Han blev derfor, i sæsonen 2003/2004 udlejet til UD Mérida. Sæsonen efter spillede han for Palencia.

Først i 2005 fik han sit store gennembrud, da han skiftede til AGOVV Apeldoorn som spillede i Eerste Divisie i Holland. Det var træneren for AGOVV Apeldoorn, Stanley Menzo, der hentede ham til klubben. Efter en uge, hvor han skulle overbevise Menzo blev det til en kontrakt i klubben fra Apeldoorn. Siden da blev han den der spillede flottest fodbold i Eerste Divisie, og han var fast støtte for klubben.

I Spanien spillede han i øvrigt med spillernavnet 'Recoba', for at undgå forvirring med stjernespilleren for Internazionale, Alvaro Recoba, blev han i Apeldoorn bare kaldt for Gonzalo.

Fodboldspillere fra Spanien
Sebastian Seifert

Sebastian Seifert (født 12. december 1978) er en svensk håndboldspiller, der har spillet i IFK Ystad og senere i Tus Nettelstedt. Han spiller nu i KIF som playmaker. Han kommer fra Sverige men bor nu i Kolding. Han spiller desuden på det svenske landshold.

Kildehenvisning 
 Svenska Handbollförbundet: Sebastian Seifert 
 Spillerinfo

Håndboldspillere fra Sverige
Håndboldspillere fra Ystads IF HF
Højbygård

Højbygaard er en gammel hovedgård, som nævnes første gang i 1397. Højbygaard er nu avlsgård under Lungholm Gods. Gården ligger i Tågerup Sogn, Fuglse Herred, Lolland Kommune. Hovedbygningen er opført i 1761 og ombygget i 1906.

Højbygaard er på 247 hektar

Ejere af Højbygaard 
 (1397-1410) Iven Bramsted
 (1410-1415) Slægten Kabel
 (1415-1420) Slægten Gjøe
 (1420) Mette Gjøe gift Valkendorf
 (1420-1445) Henning Valkendorf
 (1445-1489) Mette Gjøe gift Valkendorf 
 (1489-1500) Claus Eriksen Krummedige
 (1500-1521) Claus Clausen Krummedige
 (1521-1555) Otto Krumpen
 (1555) Helvig Hartvigsdatter Ulfeldt gift Bille
 (1555-1590) Steen Bille
 (1590-1616) Knud Steensen Bille
 (1616-1638) Holger Knudsen Bille
 (1638-1655) Henrik Rantzau 
 (1655-1670) Henrik Henriksen Rantzau 
 (1670-1685) Christopher Henriksen Rantzau
 (1685-1725) Kronen
 (1725-1757) Abraham Lehn
 (1757-1804) Poul Abraham lensbaron Lehn 
 (1804-1805) Johanne Poulsdatter Lehn gift Wallmoden
 (1805-1831) Poul Godske lensbaron von Bertouch-Lehn 
 (1831-1905) Johan Julian Sophus Ernst lensbaron Bertouch-Lehn
 (1905-1928) Poul Abraham lensbaron Bertouch-Lehn 
 (1928-1961) Julian Vilhelm Carl Severin Rudolph Joachim lensbaron Bertouch-Lehn
 (1961-1976) Rudolph Frederik Carl Adam lensbaron Bertouch-Lehn
 (1976-1986) Poul Christian lensbaron Bertouch-Lehn 
 (1986-2011) Eric Rudolph baron Bertouch-Lehn
 (2011-) Nicolas Erik Carl Poul Johan Dmitri baron de Bertouch-Lehn

Eksterne henvisninger 
 Højbygaard - fra Dansk Center for Herregårdsforskning

Kilder 
 J.P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Fredede slotte og herregårde i Danmark
Fredede bygninger, konstruktioner og anlæg i Lolland Kommune
5te

5te IT-væksthuset ligger på 5. sal på IT-Universitetet i København. Det er et samarbejde mellem Symbion Science Park, Alexandra Instituttet / Innovation Lab Katrinebjerg og Forskerpark Aarhus. Visionen med IT væksthuset er at skabe samarbejde mellem erhvervsliv, universiteter og det offentlige. Det er muligt for små nystartet virksomheder at leje lokaler i væksthuset.

Eksterne henvisninger 
5te IT væksthuset 
5te UnIT 

Virksomheder i København
'N Sync

'N Sync (ofte skrevet ⭐️NSYNC) var et amerikansk boyband dannet i 1995 i Orlando, Florida. Gruppens medlemmer var Lance Bass, JC Chasez, Joey Fatone, Chris Kirkpatrick og Justin Timberlake. Gruppen valgte i 2002 at gå på pause da Timberlake gerne ville udforske sine evner som solist, Timberlake fik samme år succes med debutpladen Justified der i 2004 medførte at han valgte at forlade NSYNC. Fatone, Bass, Kirkpatrick og Chasez fortsatte som gruppe frem til 2007 hvor NSYNC gik i endelig opløsning. Inden gruppen gik i opløsning i 2007 var der rygter om at NSYNC ville udgive deres første album siden Celebrity fra 2001, men yderligere blev ikke udgivet. Lance Bass skulle efterfølgende have udtalt at han følte sig "bidraget" over Timberlakes beslutning om at forlade gruppen og at Timberlake efterfølgende skulle have takket nej til at medvirke på et nyt NSYNC-album som også var grunden til at bandet endte med at gå i opløsning.

Den 25 August 2013 blev Fatone, Bass, Kirkpatrick, Chasez og Timberlake genforenet til en one/off-koncert til MTV Video Music Awards. for at optræde med sangene "Girlfriend" og "Bye Bye Bye"

I 2018 modtog NSYNC en stjerne på Walk of Fame i Hollywood for deres virken indenfor musikken. Timberlake, Bass, Fatone, Kirkpatrick og Chasez var til stede til indvielsen.

Den 14 April 2019 blev Chasez, Fatone, Bass og Kirkpatrick genforenet atter, for at udtræde med sangerinden Ariana Grande. De optrådte med sangene "Break Up with Your Girlfriend, I'm Bored", "It Makes Me Ill" og "Tearin' Up My Heart". Timberlake var ikke til stede under denne genforening da han var i gang med at ligge sidste hånd på sin The Man of the Woods Tour natten før.

Albummet No String Attached solgte over en million eksemplarer den første dag, og 2,42 million den første uge.

Nsync er et slangord for ungdom og er desuden også en forkortelse for det sidste bogstav i hvert af medlemmernes navn (JustiN, ChriS, JoeY, JasoN (tidligere medlem. Senere blev Lance kaldt LansteN, så det stadig passede) og JC).

Diskografi

Studiealbums 
'N Sync (1997)
Home for Christmas (1998)
No Strings Attached (2000)
Celebrity (2001)

Opsamlinger 

 The Winter Album (1998)
 Greatest Hits (2005)
 The Collection (2010)
 The Essential *NSYNC (2014)

Solo studiealbums 

 Justified (2002, Timberlake)
 Schizophrenic (2004, Chasez)
 FutureSex/LoveSounds (2006, Timberlake)
 The Story of Kate (2007, Chasez-uugivet)
 The 20/20 Experience 1 of 2 (2013, Timberlake)
 The 20/20 Experience 2 of 2 (2013, Timberlake)
 Man of The Woods (2018, Timberlake)

Filmografi 
 Longshot (2000)
 On the Line (2001)
 Dead 7 (2016)

Medlemmer 
 JC Chasez (1995–2007)
 Chris Kirkpatrick (1995–2007)
 Joey Fatone (1995–2007)
 Lance Bass (1995–2007)

Tidligere medlemmer 
 Justin Timberlake (1995–2004)

Turneer 
 For the Girl Tour (1997)
 NSYNC in Concert (1998–2000)
 No Strings Attached Tour (2000)
 PopOdyssey Tour (2001)
 Celebrity Tour (2002)

Som opvarmning 
 The Velvet Rope Tour (Janet Jackson, 1998)

Eksterne henvisninger 

 Facebook 
 iTuns 
 Madonna

Musikgrupper fra USA
Boybands
Musikgrupper fra 1995
Musikgrupper opløst i 2002
Sortebakkeskolen

Sortebakkeskolen er en skole beliggende ved Nørager i Himmerland, opført i 1962. Den ligger lige syd for Nørager by ved Løgstørvej (Hovedvej 29) mellem Hobro og Aars. Der er 7 km. fra motorvejsfrakørslen Hobro-nord og ca. 30 min. kørsel fra Aalborg.

Skolen kunne efter en større ombygning fejre 40-års jubilæum i 2002.

Eksterne henvisninger
Sortebakkeskolens hjemmeside

Folkeskoler
Bygninger, konstruktioner og anlæg i Rebild Kommune
Agtrup (Sydslesvig)

Agtrup (dansk) eller Achtrup (tysk) er en landsby og kommune beliggende nord for Læk Å på gesten (Midtsletten) i det nordvestlige Sydslesvig. Administrativt hører kommunen under Nordfrislands kreds i den nordtyske delstat Slesvig-Holsten. Kommunen samarbejder på administrativt plan med andre kommuner i omegnen i Sydtønder kommunefællesskab (Amt Südtondern). I kirkelig henseende hører Agtrup under Læk Sogn. Sognet lå i Kær Herred (Tønder Amt), da Slesvig var dansk indtil 1864.

I Agtrup tales foruden højtysk og rigsdansk endnu nedertysk og sønderjysk.

Geografi 
Kommunen omfatter også bebyggelser og landsbyer Brunbjerg (Braunberg), Bølsbøl (Büllsbüll), Iversager (Iversacker), Kalleshave, Møllevad (Mühlenwadt), Nørager (Nordacker), Søvang (Seewang), Søvangager (Seewangacker), Skruplund (Schruplund), Tætvang (Tettwang), gårdsteder Gartnerslyst (Gärtnerslust), Holbækvad (Holbeckwadt), Iversager (Iwersacker), Kalslund (Kalfslund), Korrevang (Korrewang), Nordgård (Nordhof), Nørgård (Norderhof), Sydgård (Südhof), Vanggård (Wanghof) og  Østergård (Osterhof). samt godset Lillehorn (på tysk Lütjenhorn og på sønderjysk Lilj'hvorn).

Området er præget af landbrug og store og mindre gårde. Byens vartegn er hollændermøllen Jenny. Møllegården har siden 1984 fungeret som børnehjem for børn af kriseramte familier.

Historie  
Stednavnet dukker første gang op i skriftlige kilder i 1398 som Aktorp (Dipl. Flensb.). Stednavnet henføres til mandsnavn Age eller Aki. Brunbjerg er første gang nævnt 1805. Møllevang er første gang nævnt 1648. I 1968 blev Bølsbøl indlemmet, 1974 fulgte Lillehorn. 

Byen lå i middelalderen direkte ved kystlinien.

Kendte  
Have- og tv-manden Søren Ryge Petersen er opvokset i Agtrup og gik her på den danske skole, hvor hans far Gunnar var skoleleder.

Litteratur 
 J.P. Trap: Statistisk-topografisk Beskrivelse af Hertugdømmet Slesvig, bind I-II; Kjøbenhavn 1864

Eksterne henvisninger 

 Kommunens netsted

Noter 

Byer i Kreis Nordfriesland
Byer i Slesvig-Holsten
DragonFable

Dragonfable er et free-to-play online fantasy-RPG, der er udviklet af Artix Entertainment LLC. i år 2006. Det er en fortsættelse til spillet Adventure Quest, men foregår dog 5 år før. I DragonFable kan du købe en DragonAmulet, hvilket giver dig seks tilgængelige karakterer i stedet for de 3 der er standard. En DragonAmulet koster 30 (29,95) Dollars for at opgradere alle seks karakterer, eller 20 (19,95) Dollars for kun at opgradere én af dine karakterer. I Dragonfable går du også rundt og klikker, ikke bare fra sted til sted ligesom i Adventure Quest.

Dragonfable bliver udviklet hver uge, af DF-Teamet (Artix, Cysero, Zhoom, Geo, Alina, Ghost, J6, Thyton, Rolith). De opdater med nye opgaver, butikker og modstandere, samt venlige figurer, man kan tale med, og få opgaver af. Dragonfable sætter fokus på komisk udfoldelse, i de sjove opgaver, og seriøs dialog i de mere historiebaserede opgaver.
I Dragonfable kan man få mange forskellige classes (klasser), og desuden få og lave sin helt egen drage. Dragonfable er ikke et online multiplayerspil, men hvis man har en eller flere venners ID, kan man kæmpe mod en ven, som er styret af computeren. Man kan også kæmpe mod tilfældige, så vælger computeren, en modstander der er vurderet til af have samme styrke som en selv.
Ideen med spillet, er blandt andet storylines (historiefortællinger), som man skal klare ved at klare flere opgaver ad gangen, ved at bekæmpe monstre, finde information, dræbe bosser eller snakke med folk. Spillet bliver ofte lavet med ideer fra andre spillere, på spillets forum, hvor man også kan komme med forslag til spillet. Spillet er nemt for nye spillere, og man bliver hjulpet godt på vej, af de mange opgaver man laver og byen man udforsker.

Internetspil
Free-to-play
Computerspil fra 2006